
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1183 

12 Ιουλίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διάθεση πιστώσεων από το Πρόγραμμα Δημοσίων 
Επενδύσεων για την εφαρμογή δράσεων κρατι¬ 
κών ενισχύσεων στον τομέα της προώθησης της 
χρήσης ευέλικτων μορφών κατάρτισης σε εργαζο¬ 
μένους ΜΜΕ και αυτοαπασχολουμένων, στο πλαί¬ 
σιο του Μέτρου 3.4 του Επιχειρησιακού Προγράμ¬ 
ματος για την «Κοινωνία της Πληροφορίας» του 
Κ.Π.Σ. 2000-2006 σύμφωνα με το άρθρο 35 του 
ν. 3016/2002 (ΦΕΚ 110/Α/17.5.2002), και ορισμός των 


ποσών, ποσοστών και ειδών ενισχύσεων. 1 

Ρύθμιση της αποζημίωσης των υπαλλήλων του Γενι¬ 
κού Χημείου του Κράτους από τον Ειδικό Λογα¬ 
ριασμό Δικαιώματα Εκτελέσεως Χημικών Εργα¬ 
σιών (Δ.Ε.Χ.Ε.). 2 

Υπερωριακή εργασία μονίμου προσωπικού ΝΑΤ για 

το μήνα Ιούλιο έτους 2007. 3 

Απόκτηση ελληνικής ιθαγένειας του Γκλαζώβ Γεωρ- 

γίου. 4 

Ανάκληση της επένδυσης της υπό σύστασης Ανώνυ¬ 
μης Εταιρείας της «Μοσχονά Μαρίας» σύμφωνα 

με τις διατάξεις του ν. 2601/1998, όπως ισχύει. 5 

Τροποποίηση της συστατικής πράξης του ΝΠ «Πνευμα¬ 
τικό και Πολιτιστικό Κέντρο Δήμου Οινούντος». 6 

Πρόσληψη προσωπικού από τη «Δημοτική Επιχείρη¬ 
ση Πολιτισμού και Ανάπτυξης Δήμου Άμφισσας 
(Δ.Ε.Π.Α.Δ.Α.). 7 


Αλλαγή της επωνυμίας της Ανώνυμης Εταιρείας 
πρακτορείας επιχειρηματικών απαιτήσεων «ΛΑΪ¬ 
ΚΗ ΡΑΟΤΟΒΙΝΘ ΑΝΩΝΥΜΗ ΕΤΑΙΡΕΙΑ ΠΡΑΚΤΟΡΕΙ¬ 
Α! ΕΠΙΧΕΙΡΗΜΑΤΙΚΩΝ ΑΠΑΙΤΗΣΕΩΝ», σε «ΜΑΡΡΙΝ 
ΡΑΟΤΟΒ3 & ΡΟΒΡΑΙΤΕΗ5 ΑΝΩΝΥΜΗ ΕΤΑΙΡΕΙΑ ΠΡΑ¬ 


ΚΤΟΡΕΙΑ! ΕΠΙΧΕΙΡΗΜΑΤΙΚΩΝ ΑΠΑΙΤΗΣΕΩΝ». 8 

Διόρθωση σφάλματος στην υπ’ αριθμ. 7337/23.4.2007 
απόφαση του Γενικού Γραμματέα Περιφέρειας 

Δυτικής Ελλάδας. 9 

Διόρθωση σφάλματος στην υπ’ αριθμ. Φ. 105296/15359/ 
4.5.2007 απόφαση Υφυπουργού Εσωτερικών, Δημ. 
Διοίκησης και Αποκ/σης, Πολιτογράφησης Αλλο¬ 
γενών Αλλοδαπών. 10 

Διόρθωση σφάλματος στην υπ’ αριθμ. 76033/18077/ 
4.5.2007 απόφαση του Υφυπουργού Εσωτερικών, 
Δημόσιας Διοίκησης και Αποκέντρωσης Πολιτο¬ 
γράφησης Ομογενών Αλλοδαπών. 11 


Διόρθωση σφάλματος στην υπ’ αριθμ. 1550/30.3.2006 
απόφαση της Υπουργού Εθνικής Παιδείας και 

Θρησκευμάτων. 12 

Διόρθωση σφάλματος στην υπ’ αριθμ. 282111/15.6.2007 
απόφαση των Υπουργών Οικονομίας και Οικονο¬ 
μικών και Αγροτικής Ανάπτυξης και Τροφίμων... 13 
Διόρθωση σφάλματος στην υπ’ αριθμ. 7572/29.5.2007 
πράξη του Γ ενικού Γ ραμματέα Περιφέρειας Θεσ¬ 


σαλίας. 14 

ΑΠΟΦΑΣΕΙ Σ 

Αριθμ. 6052-Δ' (1) 


Διάθεση πιστώσεων από το Πρόγραμμα Δημοσίων Επεν¬ 
δύσεων για την εφαρμογή δράσεων κρατικών ενι¬ 
σχύσεων στον τομέα της προώθηση της χρήσης ευ¬ 
έλικτων μορφών κατάρτισης σε εργαζομένους ΜΜΕ 
και αυτοαπασχολουμένων, στο πλαίσιο του Μέτρου 
3.4 του Επιχειρησιακού Προγράμματος για την «Κοι¬ 
νωνία της Πληροφορίας» του Κ.Π.Σ. 2000-2006 σύμ¬ 
φωνα με το άρθρο 35 του ν. 3016/2002 (ΦΕΚ 110/ 
Α/17.5.2002), και ορισμός των ποσών, ποσοστών και 
ειδών ενισχύσεων. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και Κυβερνητικά Όργανα» του άρθρου πρώτου 
του π.δ. 63/2005 (ΦΕΚ 98/Α/22.4.2005). 

2. Το ν. 2860/2000 και ειδικότερα τα άρθρα 3 και 7 
(ΦΕΚ 251/Α/14.11.2000). 

3. Το άρθρο 35 του ν. 3016/2002 «Εταιρική διακυβέρ¬ 
νηση, θέματα μισθολογίου και άλλες διατάξεις» (ΦΕΚ 
110/Α/17.5.2002). 

4. Την υπ’ αριθμ. 14650/ΔΙΟΕ 85/17.3.2004 απόφαση 
του Πρωθυπουργού και του Υπουργού Οικονομίας και 
Οικονομικών «Ανάθεση αρμοδιοτήτων του Υπουργού 
Οικονομίας και Οικονομικών στους Υφυπουργούς Οικο¬ 
νομίας και Οικονομικών» (ΦΕΚ 519/Β/17.3.2004). 

5. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165/Α/14.7.2000). 

6. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικο¬ 
νομίας και Οικονομικών» (ΦΕΚ 57/Α/21.3.2002). 

7. Τον υπ’ αριθμ. 1260/1999 κανονισμό (ΕΚ) του Συμ¬ 
βουλίου της 21.6.1999. 

8. Τον υπ’ αριθμ. 1159/2000 κανονισμό (ΕΚ) της Επιτρο¬ 
πής, της 30.5.2000, για τις δράσεις πληροφόρησης και 
δημοσιότητας που πρέπει να αναλαμβάνουν τα κράτη 
μέλη σχετικά με τις παρεμβάσεις των διαρθρωτικών 
ταμείων. 

9. Τον υπ’ αριθμ. 1685/2000 κανονισμό (ΕΚ) της Επιτρο¬ 
πής, της 28.7.2000, για τη θέσπιση λεπτομερών κανόνων 
εφαρμογής του υπ’ αριθμ. 1260/1999 κανονισμού (ΕΚ) 
του Συμβουλίου, όσον αφορά την επιλεξιμότητα των 
δαπανών των ενεργειών που συγχρηματοδοτούνται από 
τα διαρθρωτικά ταμεία. 

10. Τον υπ’ αριθμ. 68/2001 κανονισμό (ΕΚ) της Επιτρο¬ 
πής της 12.1.2001 σχετικά με την εφαρμογή των άρθρων 
87 και 88 της συνθήκης ΕΚ στις ενισχύσεις για επαγγελ¬ 
ματική εκπαίδευση, όπως τροποποιήθηκε και ισχύει. 

11. Τον υπ’ αριθμ. 70/2001 κανονισμό (ΕΚ) της Επιτρο¬ 
πής της 12.1.2001 σχετικά με την εφαρμογή των άρθρων 
87 και 88 της συνθήκης ΕΚ στις κρατικές ενισχύσεις 
προς μικρές και μεσαίες επιχειρήσεις, όπως τροποποι¬ 
ήθηκε και ισχύει. 

12. Την υπ’ αριθμ. Ε (2000) 3405/28.11.2000 απόφαση 
της Επιτροπής με την οποία εγκρίνεται το Κ.Π.Σ. 2000 
- 2006 και τις υπ’ αριθμ. Ε (2001) 2010/26.7.2001, Ε (2003) 
5387/29.12.2003, Ε (2004) 2412/3.12.2004 αποφάσεις με τις 
οποίες αυτή τροποποιείται. 

13. Την υπ’ αριθμ. Ο (2001)551/14.3.2001 απόφαση της 
Επιτροπής με την οποία εγκρίνεται το Επιχειρησιακό 
Πρόγραμμα «Κοινωνία της Πληροφορίας» που εντάσ¬ 
σεται στο Κ.Π.Σ. για τις κοινοτικές διαρθρωτικές πα¬ 
ρεμβάσεις στην Ελλάδα και τις υπ’ αριθμ. Ε (2001) 
2010/26.7.2001, Ο (2004) 5868/29.12.2004 αποφάσεις με 
τις οποίες αυτή τροποποιείται. 

14. Την απόφαση της 8.6.2004 της 5 ης Επιτροπής Πα¬ 
ρακολούθησης του Κ.Π.Σ. 2000 - 2006. 

15. Το συμπλήρωμα προγραμματισμού του Επιχειρησι¬ 
ακού Προγράμματος «Κοινωνία της Πληροφορίας» όπως 
τροποποιήθηκε και ισχύει. 

16. Την υπ’ αριθμ. 35256/17.10.2001 (ΦΕΚ 1352/Β/17.10.2001) 
κοινή υπουργική απόφαση για τη Σύσταση Ειδικής Υπη¬ 
ρεσίας Συντονισμού της Εφαρμογής των Επιχειρησια¬ 
κών Προγραμμάτων, όπως ισχύει. 

17. Το γεγονός ότι από την εφαρμογή της παρούσας 
απόφασης προκαλείται δαπάνη σε βάρος του προϋπο¬ 
λογισμού δημοσίων επενδύσεων μέσω του Ε.Π. «Κοινω¬ 
νία της Πληροφορίας» η οποία εκτιμάται στο ποσό των 
εικοσιενός εκατομμυρίων ευρώ (21.000.000 €), αποφα¬ 
σίζουμε: 

Τη διάθεση πιστώσεων από το Πρόγραμμα Δημοσί¬ 
ων Επενδύσεων (ΠΔΕ) για την εφαρμογή των δράσεων 
κρατικών ενισχύσεων στον τομέα της προώθησης της 
χρήσης ευέλικτων μορφών κατάρτισης σε εργαζομένους 
ΜΜΕ και αυτοαπασχολουμένων στο πλαίσιο του Μέτρου 
3.4 του Επιχειρησιακού Προγράμματος για την «Κοινω¬ 
νία της Πληροφορίας» του Κ.Π.Σ. 2000 - 2006 σύμφωνα 
με το άρθρο 35 του ν. 3016/2002 (ΦΕΚ 110/Α/17.5.2002), 
όπως προβλέπεται κατωτέρω. 

Άρθρο 1 

Προϋπολογισμός 

Ο συνολικός προϋπολογισμός (δημόσια δαπάνη) των 
δράσεων κρατικών ενισχύσεων στον τομέα της προώ¬ 


θησης της χρήσης ευέλικτων μορφών κατάρτισης σε 
εργαζομένους ΜΜΕ και αυτοαπασχολουμένων στο πλαί¬ 
σιο του Μέτρου 3.4 του Επιχειρησιακού Προγράμματος 
για την «Κοινωνία της Πληροφορίας» του Κ.Π.Σ. 2000 
- 2006, ανέρχεται στο ποσό των εικοσιενός εκατομμυ¬ 
ρίων ευρώ (21.000.000 €). 

Άρθρο 2 

Αντικείμενο ενισχύσεων 

Η παρεχόμενη ενίσχυση αφορά στην «Προώθηση της 
χρήσης ευέλικτων μορφών κατάρτισης σε εργαζομένους 
ΜΜΕ και αυτοαπασχολουμένων» και έχει ως σκοπό την 
ενίσχυση των ΜΜΕ και αυτοαπασχολούμενων εργαζο¬ 
μένων για την υλοποίηση προγραμμάτων συνεχιζόμενης 
επαγγελματικής τηλε-κατάρτισης, η οποία αφορά σε 
γενική επαγγελματική εκπαίδευση. 

Άρθρο 3 
Είδος ενίσχυσης 

α. Το προβλεπόμενο είδος ενισχύσεως είναι δημόσια 
επιχορήγηση μέσω συγχρηματοδοτούμενου προγράμ¬ 
ματος του ΚΠΣ 2000 - 2006. Η ενίσχυση του συνολικού 
εγκεκριμένου προϋπολογισμού της επένδυσης συνίστα- 
ται σε επιχορήγηση χρηματικού ποσού για την κάλυψη 
τμήματος της ενισχυόμενης δαπάνης της επένδυσης. 
Σύμφωνα με την παρ. 2 του άρθρου 11 ν. 2860/2000 
(ΦΕΚ 251 /Α/14.11.2000), οι επιχορηγήσεις αποδίδονται 
στο ακέραιο στους δικαιούχους, χωρίς καμία μείωση ή 
κράτηση ή μεταγενέστερη ειδική επιβάρυνση. 

β. Τα ποσοστά επιχορηγήσεως είναι σύμφωνα με 
τους ισχύοντες κανονισμούς και καθεστώτα κρατικών 
ενισχύσεων, που εφαρμόζονται στην παρούσα λαμβα- 
νομένων υπόψη των επιτρεπομένων ορίων ενισχύσεων, 
όπως αυτά προβλέπονται στον «Χάρτη περιφερειακών 
ενισχύσεων 2007 - 2013» για την Ελλάδα ως προς το 
Καθαρό Ισοδύναμο Επιχορήγησης (ΙΚΕ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουνίου 2007 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 
-♦- 

Αριθμ. 3014195/7470 (2) 

Ρύθμιση της αποζημίωσης των υπαλλήλων του Γ ενικού 
Χημείου του Κράτους από τον Ειδικό Λογαριασμό Δι¬ 
καιώματα Εκτελέσεως Χημικών Εργασιών (Δ.Ε.Χ.Ε.). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 4328/1929 «Περί συστάσεως του 
Γενικού Χημείου του Κράτους» (Φ.Ε.Κ. 272/Α/13.8.1929) 
όπως τελικά τροποποιήθηκε και ισχύει με το άρθρο 11 
του ν. 2343/1995 «Αναδιοργάνωση των υπηρεσιών του 
Υπουργείου Οικονομικών και άλλες διατάξεις» (Φ.Ε.Κ. 
211/Α/11.10.1995). 

2. Τις διατάξεις του άρθρου 84 του ν. 1041/1980 «Περί 
αυξήσεως των αποδοχών των Δημοσίων εν γένει Υπαλ¬ 
λήλων, κ.τ.λ.» (Φ.Ε.Κ. 75/Α/2.4.1980). 

3. Τις διατάξεις της παραγράφου 1 του άρθρου 5 του 
α.ν. 434/1945 (ΦΕΚ 169 Α') περί τροποποιήσεως και συ- 
μπληρώσεως ενίων διατάξεων Νόμων αρμοδιότητος του 
Γ ενικού Χημείου του Κράτους. 

4. Τις διατάξεις της παραγράφου 3 του άρθρου 8 
του α.ν. 1032/1946 περί ατελούς εισαγωγής των προς 
βοήθειαν αποστελλομένων ειδών εκ της αλλοδαπής και 
ρυθμίσεως τελωνειακών τινών ζητημάτων. 

5. Τις διατάξεις των παραγράφων 8 και 9 του άρθρου 
12 του ν. 3205/2003 (Φ.Ε.Κ. 297/Α/2003) περί μισθολογίου 
του Προσωπικού της Δημόσιας Διοίκησης. 

6. Τις διατάξεις του άρθρου 40 του ν. 849/1978 (Φ.Ε.Κ. 
232/Α/22.12.1978) περί παροχής κινήτρων δια την ενίσχυ¬ 
ση της περιφερειακής και αναπτύξεως της Χώρας. 

7. Την υπ’ αριθμ. 37930/ΔΙΟΕ1264/14.10.2005 (Φ.Ε.Κ. 1432/ 
Β/14.10.2005) κοινή απόφαση του Πρωθυπουργού και του 
Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομίας και Οικο¬ 
νομικών», όπως έχει τροποποιηθεί και ισχύει. 

8. Το γεγονός ότι το Γενικό Χημείο του Κράτους: 

α.Έχει επιφορτιστεί με το κρισιμότατο έργο της δια¬ 
πίστευσης, στα πλαίσια της Ευρωπαϊκής Εργαστηριακής 
Κοινότητας, με την ολοκλήρωση του οποίου αναγνωρίζε¬ 
ται σε Ευρωπαϊκό και διεθνές επίπεδο η ικανότητα των 
εργαστηρίων του να εκτελούν συγκεκριμένες δοκιμές. 

β. Είναι η αρμόδια αρχή για την εναρμόνιση και εφαρ¬ 
μογή της ογκώδους κοινοτικής νομοθεσίας. 

γ. Είναι η αρμόδια αρχή για τη διενέργεια επιθεωρή¬ 
σεων και ελέγχων για τη διαπίστωση της γνησιότητας 
των αλκοολούχων ποτών και άλλων ειδών. 

δ. Αποτελεί το εθνικό εργαστήριο για τον εργαστη¬ 
ριακό έλεγχο των ναρκωτικών ουσιών, αναγνωρισμένο 
από τον Ο.Η.Ε. και συναρμόδια αρχή για τον έλεγχο 
των προδρόμων ουσιών, ενώ ταυτόχρονα τα δείγματα 
ναρκωτικών αυξάνονται κατά 30 - 40% κατ’ έτος. 

ε. Είναι το επίσημο Κρατικό Εργαστήριο για τον ποι¬ 
οτικό έλεγχο των καυσίμων και για την πιστοποίηση 
των πετρελαιοκηλίδων, τον έλεγχο της ρύπανσης του 
περιβάλλοντος, καθώς και τον έλεγχο των πρώτων υλών 
και βιομηχανικών προϊόντων και γενικά των καταναλω¬ 
τικών αγαθών. 

9. Οι υπάλληλοι του Γ.Χ.Κ. συμμετέχουν στη διαδικασία 
τελωνισμού ορισμένων εμπορευμάτων για τον ακριβή 
καθορισμό της δασμολογικής κλάσης, στην οποία πρέ¬ 
πει να υπαχθούν καθώς και σε επιτροπές τελωνειακού 
και φοροτεχνικού χαρακτήρα, για τον ακριβή προσδιο¬ 
ρισμό της φορολογητέας ύλης. 

10. Το γεγονός ότι βάσει του υπ’ αριθμ. 52869/0050/ 
27.4.2006 εγγράφου του Γ ενικού Γ ραμματέα του Υπουρ¬ 
γείου Οικονομίας και Οικονομικών από το μήνα Μάιο 
του 2006 η πληρωμή της αποζημίωσης από Δ.Ε.Χ.Ε. 
διενεργείται μέσω του Τραπεζικού Συστήματος σύμ¬ 
φωνα με τις ισχύουσες διατάξεις της υπ’ αριθμ. 
2041609/1011/0022/5.6.1997 (ΦΕΚ 486/Β/11.6.1997) απόφα¬ 
σης του Υπουργού Οικονομικών περί διαδικασίας τρόπου 
πληρωμής αποδοχών των υπαλλήλων του Υπουργείου 
Οικονομικών κ.λπ. μέσω του τραπεζικού συστήματος 
καθώς επίσης και των λοιπών αποφάσεων που έχουν 
εκδοθεί κατ’ εξουσιοδότηση των άρθρων 1 και 2 του 
ν. 2303/1995. 

11. Το γεγονός ότι με την παρούσα απόφαση προκα- 
λείται πρόσθετη δαπάνη ύψους κατά προσσέγγιση 640 
ευρώ κατά μήνα, η οποία βαρύνει τον Κρατικό Προϋ¬ 
πολογισμό. 

12. Το γεγονός ότι με την παρούσα απόφαση προ- 
καλείται πρόσθετη δαπάνη ύψους κατά προσσέγγιση 
28.800 ευρώ κατά μήνα, η οποία βαρύνει τον Ειδικό 


Λογαριασμό «Δικαιώματα Εκτέλεσης Χημικών Εργασι¬ 
ών» (Δ.Ε.Χ.Ε.), που τηρείται στην Τράπεζα της Ελλάδος, 
αποφασίζουμε: 

1. Αναγνωρίζεται ότι η φύση των εργασιών του Γενικού 
Χημείου του Κράτους, απαιτεί την παροχή υπηρεσιών 
πέραν του καθορισμένου για τις δημόσιες γενικά υπη¬ 
ρεσίες ωραρίου. 

2. Ορίζεται ότι, για την αντιμετώπιση των εργασιών 
αυτών, όταν απαιτείται υπερωριακή απασχόληση του 
προσωπικού του Γ ενικού Χημείου του Κράτους, κατά τη 
συμμετοχή του στις πόσης φύσεως τελωνειακός εργα¬ 
σίες, καθώς και για την εκτέλεση αναλύσεων και εξετά¬ 
σεων, την έκδοση γνωμοδοτήσεων και πιστοποιητικών 
και γενικά την παροχή πόσης φύσεως υπηρεσιών προς 
οργανισμούς, επιχειρήσεις και ιδιώτες, θα εισπράττο- 
νται, με μέριμνα των υπηρεσιών του Γ ενικού Χημείου 
του Κράτους, «Δικαιώματα Εκτελέσεως Χημικών Εργα¬ 
σιών» (Δ.Ε.Χ.Ε.) με έκδοση αποδεικτικού είσπραξης και 
θα κατατίθενται στον τηρούμενο στην Τράπεζα Ελλάδος 
λογαριασμό υπό την ονομασία «Ειδικός Λογαριασμός 
Δικαιωμάτων Εκτελέσεως Χημικών Εργασιών (Δ.Ε.Χ.Ε.)» 
Ν° 232/072781, ο οποίος συστάθηκε με την υπ’ αριθμ. 
2035036/4426/0024/14.6.1994 απόφαση του Υπουργού Οικο¬ 
νομικών με διαχειριστή τον εκάστοτε εκκαθαριστή αποδο¬ 
χών των υπαλλήλων του Γ ενικού Χημείου του Κράτους. 

3. Τα εισπραττόμενα «Δικαιώματα Εκτελέσεως Χημικών 
Εργασιών» (Δ.Ε.Χ.Ε.) τα προοριζόμενα για τους ανωτέρω 
υπαλλήλους εκκαθαρίζονται με μέριμνα της αρμόδιας 
αρχής του Γ ενικού Χημείου του Κράτους και αποδίδονται 
στους δικαιούχους, όπως ορίζει η παρούσα απόφαση. 

4. Εφ’ όσον ο Ειδικός Λογαριασμός «Δικαιώματα Εκτε¬ 
λέσεως Χημικών Εργασιών» (Δ.Ε.Χ.Ε.), που τηρείται στην 
Τ ράπεζα της Ελλάδος, παρουσιάζει έλλειμμα, συμπληρώ¬ 
νεται στο τέλος κάθε μήνα, από το Ειδικό Ταμείο Ελέγχου 
Παραγωγής και Ποιότητας Αλκοόλης - Αλκοολούχων 
Ποτών (Ε.Τ.Ε.Π.Π.Α.Α.). Στην περίπτωση κατά την οποία 
ο Ειδικός Λογαριασμός Δ.Ε.Χ.Ε. παρουσιάζει περισσεύ¬ 
ματα, αυτά κατατίθενται υπέρ του Ε.Τ.Ε.Π.Π.Α.Α. 

5. Καθορίζεται ο χρόνος πρόσθετης εργασίας για την 
αντιμετώπιση των παραπάνω ειδικών και εκτάκτων ερ¬ 
γασιών για τον προσδιορισμό της καταβλητέας μηνι¬ 
αίας αποζημίωσης στους υπαλλήλους του Γ.Χ.Κ. από 
τα εισπραττόμενα «Δικαιώματα Εκτελέσεως Χημικών 
Εργασιών» (Δ.Ε.Χ.Ε.) ως ακολούθως: 

α. Οι Υπηρεσίες του Γενικού Χημείου του Κράτους 
έχουν την υποχρέωση να ενημερώνουν τη Διεύθυνση 
Προσωπικού και Τεχνικής Υποστήριξης του Γενικού 
Χημείου του Κράτους (Δ.34) αναφορικά με τις μεταβο¬ 
λές (περικοπές κ.λπ.), που επηρεάζουν την αμοιβή των 
Δ.Ε.Χ.Ε. Στη συνέχεια η εν λόγω Διεύθυνση έχει την υπο¬ 
χρέωση συμπλήρωσης και αποστολής μέχρι το τέλος 
εκάστου μηνός στη Διεύθυνση Εκκαθάρισης Ελέγχου 
και Εντολής Πληρωμής Αποδοχών (Δ.50) του Γενικού 
Λογιστηρίου του Κράτους ειδικού εντύπου μεταβολής 
στο οποίο θα καταχωρούνται οι μεταβολές - περικοπές 
της αμοιβής από Δ.Ε.Χ.Ε., όπως αυτές προβλέπονται από 
την παρούσα απόφαση. 

β. Το ανώτατο κατά μήνα όριο της αναγνωριζόμενης 
ως αναγκαίας πρόσθετης απασχόλησης εκτός ωραρίου 
εργασίας για τον προσδιορισμό της αποζημίωσης που 
προβλέπεται από τις διατάξεις της παραγράφου 8 του 
άρθρου 12 του ν. 3205/2003 ορίζεται σε σαράντα (40) 
ώρες για κάθε υπάλληλο. 

γ. Η μηνιαία αμοιβή που δικαιούται ο υπάλληλος ως 
αποζημίωση καθορίζεται με τον ακόλουθο τρόπο: 

Ο ημερήσιος μισθός του υπαλλήλου (ο οποίος ορί¬ 
ζεται στο 1/22 του βασικού μισθού των μισθολογικών 
κλιμακίων του ν. 3205/2003 συμπεριλαμβανομένης και 
οποιοσδήποτε χορηγούμενης αύξησης στα πλαίσια της 
εισοδηματικής πολιτικής) διαιρείται με τον αντίστοι¬ 
χο συντελεστή του μισθολογικού κλιμακίου (Μ.Κ.) κάθε 
κατηγορίας στο οποίο βρίσκεται ο υπάλληλος και το 
ποσό που προκύπτει πολλαπλασιάζεται με το σύνολο 
των βεβαιωμένων ωρών της πρόσθετης απασχόλησης 
του συγκεκριμένου μήνα. 

δ. Στον ακόλουθο πίνακα παρουσιάζονται οι συντελε¬ 
στές που αντιστοιχούν σε κάθε μισθολογικό κλιμάκιο 
και σε κάθε κατηγορία υπαλλήλων. 


ΣΥΝΤΕΛΕΣΤΕΣ ΥΠΟΛΟΓΙΣΜΟΥ ΜΗΝΙΑΙΑΣ ΑΜΟΙΒΗΣ ΔΕΧΕ: 


Κατηγορία 

ΠΕ 

ΤΕ 

ΔΕ 

ΥΕ 

Μ.Κ. 

18 

1,281 

1,263 

1,086 

1,106 

17 

1,245 

1,252 

1,086 

1,137 

16 

1,258 

1,265 

1,161 

1,130 

15 

1,270 

1,275 

1,175 

1,141 

14 

1,279 

1,283 

1,168 

1,149 

13 

1,287 

1,291 

1,170 

1,157 

12 

1,303 

1,306 

1,179 

1,163 

11 

1,308 

1,310 

1,186 

1,157 

10 

1,311 

1,313 

1,194 

1,173 

9 

1,324 

1,325 

1,202 

1,188 

8 

1,335 

1,333 

1,219 

1,204 

7 

1,356 

1,344 

1,213 

1,182 

6 

1,342 

1,353 

1,228 

1,194 

5 

1,338 

1,350 

1,243 

1,217 

4 

1,356 

1,354 

1,248 

1,231 

3 

1,374 

1,348 

1,261 

1,242 

2 

1,381 

1,364 

1,273 

1,254 

1 

1,377 

1,381 

1,287 

1,264 


Γ ενικός Διευθυντής Γ ενικού Χημείου του Κράτους: 1,616 
Οικονομικοί Επιθεωρητές με 1° Μ.Κ. προσαυξημένο: 1,787 
6. Την προβλεπόμενη από την παρούσα απόφαση απο¬ 
ζημίωση από Δ.Ε.Χ.Ε. δικαιούνται: 

α. Το μόνιμο προσωπικό του Γ ενικού Χημείου του Κρά¬ 
τους πλήρους απασχόλησης καθώς και το προσωπικό 
μερικής απασχόλησης το οποίο λαμβάνει το αναλογούν 
ποσό. 

β. Οι Οικονομικοί Επιθεωρητές του άρθρου 2 του 
ν. 2343/1995, που προέρχονται από τον κλάδο ΠΕ Χημι¬ 
κών. Ο υπολογισμός της αποζημίωσης ΔΕΧΕ των Οικο¬ 
νομικών Επιθεωρητών θα γίνεται με τους συντελεστές 
της κατηγορίας ΠΕ που αντιστοιχούν στο μισθολογικό 
κλιμάκιο που ανήκει ο κάθε Οικονομικός Επιθεωρητής, 
με εξαίρεση τους Οικονομικούς Επιθεωρητές που ανή¬ 
κουν στο Ιο Μισθολογικό Κλιμάκιο, για τους οποίους 
ισχύει ειδικός συντελεστής. 

γ. Οι αποσπασμένοι υπάλληλοι στο Σώμα Επιθεω¬ 
ρητών - Ελεγκτών Δημόσιας Διοίκησης και στο Σώμα 
Επιθεωρητών του Υπουργείου Υγείας και Κοινωνικής 
Αλληλεγγύης. 

δ. Το με σχέση εργασίας ιδιωτικού δικαίου αορίστου 
χρόνου προσωπικό του Γ ενικού Χημείου του Κράτους 


πλήρους απασχόλησης καθώς και το Ι.Δ.Α.Χ. προσω¬ 
πικό μερικής απασχόλησης, το οποίο θα λαμβάνει το 
αναλογούν ποσό. 

ε. Οι μόνιμοι υπάλληλοι και το προσωπικό με σχέση 
εργασίας ιδιωτικού δικαίου αορίστου χρόνου πλήρους 
και μερικής απασχόλησης, καθώς και οι διοικητικοί 
υπάλληλοι άλλων κλάδων του Υπουργείου Οικονομικών 
που είναι τοποθετημένοι στο Γ ενικό Χημείο του Κρά¬ 
τους για την εξυπηρέτηση αυτών, υπό την προϋπόθεση 
ότι οι τελευταίοι δεν λαμβάνουν ΔΙ.Β.Ε.Ε.Τ. ή Δ.Ε.Τ.Ε. από 
την οργανική τους θέση. 

στ. Οι υπάλληλοι του Γ ενικού Χημείου του Κράτους που 
μετεκπαιδεύονται σε Σχολές ή Σεμινάρια του εσωτερικού 
ή του εξωτερικού, πλην της περίπτωσης κατά την οποία 
αυτοί λαμβάνουν κατά το διάστημα της εκπαιδευτικής 
τους άδειας, εκτός από τις τακτικές αποδοχές τους στο 
διπλάσιο και άλλη αποζημίωση από οποιαδήποτε πηγή. 
Σε περίπτωση που ο υπάλληλος δεν επιστρέφει στην 
Υπηρεσία μετά τη λήξη της εκπαιδευτικής του άδειας, 
είναι υποχρεωμένος να επιστρέφει στον Ειδικό Λογα¬ 
ριασμό Δ.Ε.Χ.Ε. τα ποσά που έλαβε απ’ αυτόν κατά τη 
διάρκεια της εκπαιδευτικής του άδειας, κατ’ ανάλογη 
εφαρμογή όσων ισχύουν για τις τακτικές αποδοχές. 

ζ. Οι υπάλληλοι του Γενικού Χημείου του Κράτους 
που διατίθενται για τη γραμματειακή υποστήριξη των 
Βουλευτών και Ελλήνων Βουλευτών του Ευρωπαϊκού 
Κοινοβουλίου, σύμφωνα με το άρθρο 2 του ν. 1895/1990, 
εκείνοι που υπηρετούν με απόφαση του Υπουργού 
Οικονομίας και Οικονομικών σε υπηρεσίες του ίδιου 
Υπουργείου, καθώς και όσοι διατίθενται στα γραφεία 
μελών της Κυβέρνησης και Υφυπουργών, εφόσον δεν 
λαμβάνουν υπερωριακή αποζημίωση από την υπηρεσία 
στην οποία εργάζονται. Σε περίπτωση που οι υπάλληλοι 
του Γ ενικού Χημείου του Κράτους που έχουν διατεθεί 
για την εξυπηρέτηση των πολιτικών γραφείων μελών 
της Κυβέρνησης αποσπώνται σε θέσεις μετακλητών 
υπαλλήλων ο υπολογισμός των Δ.Ε.Χ.Ε. γίνεται με βάση 
τις αποδοχές της οργανικής τους θέσης. 

η. Ο υπάλληλος του Γ ενικού Χημείου του Κράτους, ο 
οποίος διατίθεται στη Μ.Ε.Α. της Ευρωπαϊκής Ένωσης 
για την εκπροσώπηση της Υπηρεσίας. 

7. Δεν γίνεται περικοπή της αποζημίωσης από Δ.Ε.Χ.Ε. 
κατά τη διάρκεια: 
α. Της κανονικής άδειας, 
β. Της άδειας μητρότητας λόγω κυοφορίας. 
γ. Της αιμοδοτικής άδειας, 
δ. Της εκλογικής άδειας, 
ε. Της γονικής άδειας των τεσσάρων ημερών, 
στ. Της εννιάμηνης άδειας ανατροφής παιδιού (άδειας 
της παρ. 2 του άρθρου 53 του ν. 3528/2007). 
ζ. Της φοιτητικής άδειας. 

η. Της αναρρωτικής άδειας που χορηγείται σύμφωνα 
με τα άρθρα 54, 55 και 56 του ν. 3528/2007 (Κώδικας 
Κατάστασης Δημοσίων Πολιτικών Διοικητικών Υπαλλή¬ 
λων και Υπαλλήλων Ν.Π.Δ.Δ.). 

θ. Της αναρρωτικής άδειας λόγω δυσίατου νοσήμα¬ 
τος του άρθρου 54 του ν. 3528/2007, το οποίο νόσημα 
βεβαιώνεται με γνωμάτευση της αρμόδιας Υγειονομικής 
Επιτροπής και εφόσον ο υπάλληλος δεν έχει τεθεί σε 
διαθεσιμότητα λόγω νόσου. 

ι. Της άδειας των είκοσι δύο ημερών για τους υπαλ¬ 
λήλους που πάσχουν ή έχουν τέκνα που πάσχουν από 
νόσημα που απαιτεί τακτικές μεταγγίσεις αίματος. 

ια. Της άδειας των έξι ημερών που χορηγείται στους 
υπαλλήλους με ποσοστό αναπηρίας 50% και άνω. 

ιβ. Της άδειας απουσίας για συμμετοχή υπαλλήλου 
σε δίκη. 

ιγ. Που οι υπάλληλοι απουσιάζουν λόγω συνδικαλιστι¬ 
κών υποχρεώσεων. 

8. Αν οι υπάλληλοι απουσιάζουν δικαιολογημένα από 
την Υπηρεσία τους για χρονικό διάστημα μέχρι δέκα 
ημέρες, οι ώρες πρόσθετης απασχόλησης που αντιστοι¬ 
χούν σ’ αυτό μπορούν να συμπληρώνονται και μέσα στο 
μήνα της απουσίας τους. 

9. Δεν δικαιούνται αποζημίωσης από Δ.Ε.Χ.Ε.: 

α. Οι υπάλληλοι του Γενικού Χημείου του Κράτους 
που υπηρετούν με απόσπαση σε άλλες Υπηρεσίες, με 
την επιφύλαξη των προβλεπόμενων στην παράγραφο 
6 της παρούσας. 

β. Οι υπάλληλοι του Γενικού Χημείου του Κράτους για 
το χρονικό διάστημα που βρίσκονται εκτός υπηρεσίας, 
για οποιαδήποτε αιτία. 

γ. Οι υπάλληλοι άλλων Υπουργείων που υπηρετούν 
με απόσπαση σε υπηρεσίες του Γενικού Χημείου του 
Κράτους. 

10. Το κίνητρο απόδοσης του άρθρου 12 του ν. 3205/2003, 
από την 1.1.1997 καταβάλλεται από τον Ειδικό Λογαριασμό 

Δ.Ε.Χ.Ε. 

11. Η καταβολή της αποζημίωσης από Δ.Ε.Χ.Ε. διενερ- 
γείται από το μηχανογραφημένο σύστημα της Διεύ¬ 
θυνσης Εκκαθάρισης Ελέγχου και Εντολής Πληρωμής 
Αποδοχών (Δ.50) του Γ ενικού Λογιστηρίου του Κράτους 
και οι εργοδοτικές εισφορές βαρύνουν τον Ειδικό Λο¬ 
γαριασμό Δ.Ε.Χ.Ε. με απόδοση κάθε μήνα της ισόποσης 
δαπάνης από τον Κρατικό Προϋπολογισμό. 

12. Τυχόν προκύπτουσες αμφισβητήσεις από την εφαρ¬ 
μογή της παρούσας απόφασης επιλύονται με απόφαση 
του Υπουργού Οικονομίας και Οικονομικών, κατόπιν ει¬ 
σήγησης του υπολόγου διαχείρισης του Ειδικού Λογα¬ 
ριασμού Δ.Ε.Χ.Ε. 

13. Η ισχύς της παρούσας απόφασης αρχίζει από την 
1.1.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 2007 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΣΑΣ 
-♦- 

Αριθμ. 5116.04/16/2007 (3) 

Υπερωριακή εργασία μονίμου προσωπικού ΝΑΤ 
για το μήνα Ιούλιο έτους 2007. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297 Α'). 

2. Την υπ’ αριθμ. 2/72757/002/31.12.2003 εγκύκλιο του 
Υπουργείου Οικονομικών/Γ.Λ.Κ. 

3. Το υπ’ αριθμ. 76283/27.12.2006 έγγραφο του ΝΑΤ, με 
το οποίο διαβιβάσθηκαν τα πρακτικά της 36 ης συνεδρί¬ 
ασης Δ.Σ./ΝΑΤ της 18.12.2006, αποφασίζουμε: 


1. Την έγκριση πραγματοποίησης απογευματινής υπε- 
ρωριακής εργασίας 12.000 ωρών συνολικά, με αμοιβή, 
για διακόσιους (200) μονίμους υπαλλήλους ΝΑΥΤΙΚΟΥ 
ΑΠΟΜΑΧΙΚΟΥ ΤΑΜΕΙΟΥ (ΝΑΤ), όπου υπηρετούν συ¬ 
νολικά διακόσιοι εικοσιοκτώ (228) υπάλληλοι, για την 
αντιμετώπιση εκτάκτων υπηρεσιακών αναγκών, για το 
μήνα Ιούλιο έτους 2007. 

Οι όλως εξαιρετικές υπηρεσιακές ανάγκες που επι¬ 
βάλλουν την υπερωριακή απασχόληση του προσωπικού 
αυτού οφείλονται στους εξής λόγους: 

- Κωδικογράφηση ναυτολογίων έτους 2005 και 2006. 
Καταχώρηση των υπηρεσιών των ναυτικών στην ατομική 
τους μερίδα - έκδοση φύλλων εκκαθάρισης ναυτολογίων 
(ναυτολόγια 1.260 για το 2005 και 480 για το 2006). 

- Διαφορές μισθολογίων ετών 2004 - 2005 (κ.ν. 792/1978 
άρθρο 37, παρ. 1 που αφορούν ξένη υπηρεσία. Εκκρε- 
μούν περίπου 2.000 υποθέσεις - αποστολή ενημερω¬ 
τικών σημειωμάτων και περίπου 4.000 υποθέσεις για 
αρχειοθέτηση. 

- Αρχειοθέτηση φύλλων εκκαθάρισης και επιδοτηρίων 
αυτών στους φακέλους των πλοίων. 

- Εκκρεμούν 2.500 αιτήσεις για έκδοση δελτίου διαδο¬ 
χικής ασφάλισης σύμφωνα με το ν. 3232/2004. 

- Εκκρεμούν περίπου 600 αιτήσεις για δικαίωμα εξαγο¬ 
ράς, σύμφωνα με το ν. 3075/2002 καθώς και περίπου 6.000 
αιτήσεις απορριπτικές που πρέπει να απαντηθούν. 

- Αναζήτηση των αχρεωστήτως καταβληθεισών συ¬ 
ντάξεων που πιστώθηκαν στο λογαριασμό θανόντων 
συνταξιούχων μετά το θάνατό τους. 

- 650 περίπου αιτήσεις συνταξιούχων ΚΕΑΝ που ζη¬ 
τούν εξαγορά ολόκληρου χρόνου προκειμένου να αυξη¬ 
θεί το ποσοστό της μηνιαίας επικουρικής σύνταξης. 

-170 αιτήσεις (έτους 2001 - 2005) για αναπροσαρμογή 
συντάξεων με το ν. 2390/1996 (εντάξεις προϊσταμένων 
στον'Υπαρχο και Ναύτη στον Μάγειρο Α'). 

- Εφάπαξ ΤΠΚΠΕΝ διαδοχικής ασφάλισης από 15.2.2005 
έως σήμερα 750 περιπτώσεις. 

- Εφάπαξ ΤΠΑΕΝ διαδοχικής ασφάλισης από 1.6.2005 
έως σήμερα, 250 περιπτώσεις. 

-Έλεγχος λογιστικών εγγραφών και διαχείρισης κοι¬ 
νοχρήστων ακίνητης περιουσίας από το 1995. 

- Καταχώρηση στον Η/Υ των παραστατικών του Λο¬ 
γιστηρίου από το Φεβρουάριο του 2004. 

- Δημιουργία πλήρους φακέλου για κάθε ακίνητο του 
ΝΑΤ. 

- Καταχώρηση σε ηλεκτρονική μορφή των γραμματίων 
είσπραξης μισθωμάτων όλων των μισθίων, ετών 2003, 
2004, 2005, 2006 καθώς και των αντίστοιχων αναδρομι¬ 
κών λόγω της ετήσιας αναπροσαρμογής τους, κατόπιν 
σχετικού ελέγχου. 

- Επανυπολογισμός σύνταξης ΝΑΤ-ΚΕΑΝ, 2.500 περί¬ 
που συνταξιούχων των οποίων μέχρι σήμερα η σύνταξη 
είναι λανθασμένη. 

Οι ώρες απογευματινής υπερωριακής εργασίας δεν 
μπορεί να υπερβαίνουν τις εξήντα (60) ανά υπάλληλο 
μηνιαίως. 

2. Για τη δαπάνη που θα προκύψει από την ανωτέρω 
αιτία ύψους 105.000 ευρώ περίπου, υπάρχει εγγεγραμ¬ 
μένη πίστωση στον Προϋπολογισμό έτους 2007 του 
ανωτέρω φορέα (ΚΑΕ 0261). 

3. Ο αριθμός του προσωπικού που θα απασχολείται 
υπερωριακά κάθε φορά, καθώς και ο αριθμός των ωρών, 

θα εξαρτηθεί από τις πραγματικές υπηρεσιακές ανάγκες 
και θα καθοριστεί σε απόφαση του Προέδρου Δ.Σ./ΝΑΤ. 

Υπεύθυνοι για την εκτέλεση υπερωριακής εργασίας 
στο ΝΑΤ ορίζονται οι Προϊστάμενοι Διευθύνσεων, Τμη¬ 
μάτων και αυτοτελών Γραφείων. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει αναδρομικά ένα μήνα πριν τη 
δημοσίευσή της. 

Πειραιάς, 28 Ιουνίου 2007 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

(4) 

Απόκτηση ελληνικής ιθαγένειας 
του Γκλαζώβ Γεωργίου. 

Η ΠΡΟΪΣΤΑΜΕΝΗ ΔΙΕΥΘΥΝΣΗΣ 
ΑΣΤΙΚΗΣ ΚΑΤΑΣΤΑΣΗΣ, ΑΛΛΟΔΑΠΩΝ 
ΚΑΙ ΜΕΤΑΝΑΣΤΕΥΣΗΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. 767/19.6.2007 απόφαση της Προϊ- 
σταμένης της Δ/νσης Αστικής Κατάστασης Αλλοδαπών 
και Μετανάστευσης της Περιφέρειας Ανατολικής Μα¬ 
κεδονίας - Θράκης, η οποία εκδόθηκε σύμφωνα με τις 
διατάξεις του ν. 3284/2004 (ΦΕΚ 217/10.11.2004/τ.Α') «Περί 
κυρώσεως του Κώδικα Ελληνικής Ιθαγένειας» και την 
υπ’ αριθμ. 1104/28.3.2003 (ΦΕΚ 413/9.4.2003/τ.Β') απόφα¬ 
ση περί μεταβίβασης αρμοδιοτήτων του Γ ενικού Γ ραμ- 
ματέα Περιφέρειας Ανατολικής Μακεδονίας - Θράκης, 
γίνεται αποδεκτή η υπ’ αριθμ. 12/10.4.2006 αίτηση του 
(ΘΕΑΖΟν ΘΕΟΒΘΥ) ΓΚΛΑΖΩΒ ΓΕΩΡΓΙΟΣ του Λαζάρου 
και της Ναντέζντα και τα ανήλικα τέκνα του (ΘΕΑΖΟΝ/ 
ΕΑΖΑΒ) ΓΚΛΑΖΩΒ ΛΑΖΑΡΟΣ και (ΘΕΑΖΟνΑ ΡΟΕΙΝΑ) 
ΓΚΛΑΖΟΒΑ ΠΟΛΙΝΑ του Γ εωργίου και τηςΈλενας, περί 
αποκτήσεως της Ελληνικής ιθαγένειας. 

Η Διευθύντρια 
ΕΛΕΝΗ ΠΑΝΤΑΖΗ 

-♦- 

(5) 

Ανάκληση της επένδυσης της υπό σύστασης Ανώνυμης 
Εταιρείας της «Μοσχονά Μαρίας» σύμφωνα με τις 
διατάξεις του ν. 2601/1998, όπως ισχύει. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Με την υπ’ αριθμ. 10462/Φ.Π. 13.1.93/18.6.2007 απόφαση 
του Γενικού Γραμματέα της Περιφέρειας Νοτίου Αι¬ 
γαίου, αποφασίστηκε η ανάκληση της υπ’ αριθμ. 3950/ 
Π.13.1.93/ν. 2601/98/10.8.2001 απόφασης του Γενικού Γραμ¬ 
ματέα της Περιφέρειας Νοτίου Αιγαίου, με την οποία 
είχε υπαχθεί στις διατάξεις του ν. 2601/1998 το επεν¬ 
δυτικό σχέδιο της υπό σύστασης ανώνυμης εταιρείας 
της «Μοσχονά Μαρίας». Το σχέδιο αναφερόταν στην 
ίδρυση επιχείρησης κατασκευής ξύλινων επίπλων και 
παντός, φύσεως οικιακής και επαγγελματικής χρήσης 
στο Δήμο Νάξου του Ν. Κυκλάδων. 

Η εξέταση και η ομόφωνη απόφαση επί του θέματος 
έγινε κατά την 98 η συνεδρίαση της Γνωμοδοτικής Επι¬ 
τροπής του άρθρου η του ν. 3299/2004 όπως ισχύει, η 
οποία έγινε στις 15.6.2007. 


Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο Γ ενικός Γ ραμματέας κ.α.α. 

Ο Προϊστάμενος 
ΠΕΤΡΟΣ ΚΑΡΒΩΝΗΣ 

-♦- 

Αριθμ. 7037 (6) 

Τροποποίηση της συστατικής πράξης του Νομικού Προ¬ 
σώπου «Πνευματικό και Πολιτιστικό Κέντρο Δήμου 
Οινούντος». 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 148, 149, 239 και 240 
ν. 3463/2006 (ΚΔΚ) (ΦΕΚ 114/Α/8.6.2006) και την υπ’ αριθμ. 
5236/26.1.2007/εγκ. 8 ερμηνευτική εγκύκλιος του ΥΠΕΣ- 
ΔΔΑ. 

2. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα που κυ¬ 
ρώθηκε με το άρθρο πρώτο του π.δ. 63/2005 (ΦΕΚ 98). 

3. Την υπ’ αριθμ. 15227/6.12.2000 (ΦΕΚ 1600/Β/2000) 
απόφασή μας περί συστάσεως Νομικού Προσώπου στο 
Δήμο Οινούντος με την επωνυμία «Πνευματικό και Πο¬ 
λιτιστικό Κέντρο Δήμου Οινούντος». 

4. Τις υπ’ αριθμ. 36/2007 και 95/2007 αποφάσεις του Δ.Σ. 
Δήμου Οινούντος, σχετικά με: α) την τροποποίηση της παρ. 
4 της συστατικής πράξης του ανωτέρω Νομικού Προσώ¬ 
που, η οποία αφορά τη διοίκηση του Νομικού Προσώπου 
και τη θητεία των μελών του ΔΣ, και β) τον ορισμό των 
οργάνων της διοίκησης του Νομικού Προσώπου και τη θη¬ 
τεία των μελών του ΔΣ του ανωτέρω Νομικού Προσώπου 
καθώς και την εκλογή προέδρου και Αντιπροέδρου. 

5. Την υπ’ αριθμ. 3275/30.3.2007 απόφασή μας περί 
τροποποίησης της συστατικής πράξης του ανωτέρω ΝΠ 
και το υπ’ αριθμ. 48352/26.4.2007 έγγραφο του Εθνικού 
Τυπογραφείου περί μη δημοσίευσης αυτής σε ΦΕΚ. 

6. Την υπ’ αριθμ. 709/20.1.2005 (ΦΕΚ 144/Β/7.2.2005) 
απόφαση της Γ εν. Γ ραμ. Περιφέρειας Πελ/σου που αφο¬ 
ρά την «ανάθεση αρμοδιοτήτων και ασκήσεως αυτών 
κατ’ εντολή μας», όπως αυτή τροποποιήθηκε με τις υπ’ 
αριθμ. 3250/8.3.2005 (ΦΕΚ 356/Β/21.3.2005), 6244/22.4.2005 
(ΦΕΚ 612/Β/10.5.2005) και 98/3.1.2007 (ΦΕΚ 10/Β/10.1.2007), 
αποφασίζουμε: 

Α) Διαπιστώνουμε τη νομιμότητα των υπ’ αριθμ. 36/2007 
και 95/2007 αποφάσεων του Δημοτικού Συμβουλίου Οι- 
νούντος, και 

Β) Τροποποιούμε και προσαρμόζουμε στις διατά¬ 
ξεις του άρθρου 240 του νέου Δημοτικού και Κοινο¬ 
τικού Κώδικα (ν. 3463/2006) την παρ. 4 της υπ’ αριθμ. 
15227/6.12.2000 (ΦΕΚ 1600/Β/2000) απόφασής μας περί 
συστάσεως Νομικού Προσώπου στο Δήμο Οινούντος 
με την επωνυμία «Πνευματικό και Πολιτιστικό Κέντρο 
Δήμου Οινούντος» ως εξής: 

4. Το Νομικό Πρόσωπο, τα μέλη του οποίου μαζί με 
τους αναπληρωτές τους ορίζονται από το Δημοτικό 
Συμβούλιο, διοικείται από 9 μελές Διοικητικό Συμβούλιο 
αποτελούμενο από: 

α) Τον Δήμαρχο ή ένα Δημοτικό Σύμβουλο του Δήμου 
Οινούντος, με τον αναπληρωτή του. 

β) Τέσσερις (4) Δημοτικούς Συμβούλους του Δήμου 
Οινούντος, εκ των οποίων οι δύο ορίζονται από τη μει- 

οψηφία του Δημοτικού Συμβουλίου, με τους αναπλη¬ 
ρωτές τους. 

γ) Τέσσερις (4) δημότες ή χρήστες των υπηρεσιών 
του ΝΠΔΔ «Πνευματικό και Πολιτιστικό Κέντρο Δήμου 
Οινούντος», με τους αναπληρωτές τους. 

Η θητεία των μελών του Διοικητικού Συμβουλίου είναι 
τετραετής, ακολουθεί τη δημοτική περίοδο και λήγει 
πάντα με την εγκατάσταση του νέου διοικητικού συμ¬ 
βουλίου. 

Το Δημοτικό Συμβούλιο, μετά τον ορισμό των μελών 
του Νομικού Προσώπου εκλέγει από τα μέλη αυτά, Πρό¬ 
εδρο και Αντιπρόεδρο αυτού. 

Τον Πρόεδρο του Διοικητικού Συμβουλίου σε περί¬ 
πτωση απουσίας ή κωλύματος αναπληρώνει ο Αντι¬ 
πρόεδρος. Το Νομικό Πρόσωπο εκπροσωπείται στα δι¬ 
καστήρια και σε κάθε δημόσια αρχή από τον Πρόεδρο 
του Διοικητικού Συμβουλίου και όταν αυτός κωλύεται 
ή απουσιάζει από τον Αντιπρόεδρο. 

Ακροτελεύτιο άρθρο - Κάλυψη δαπάνης 

Από την απόφαση αυτή δεν προκαλείται δαπάνη σε 
βάρος του προϋπολογισμού του Δήμου Οινούντος. 

Κατά τα λοιπά ισχύει η υπ’ αριθμ. 15227/6.12.2000 (ΦΕΚ 
1600/Β/2000) απόφαση του Γενικού Γραμματέα Περιφέ¬ 
ρειας Πελ/σου. 

γ) Ανακαλούμε την υπ’ αριθμ. 3275/30.3.2007 απόφασή 
μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 25 Ιουνίου 2007 

Με εντολή Γ ενικού Γ ραμματέα Περιφέρειας 
Ο Διευθυντής 
ΓΡΗΓΟΡΗΣ ΝΙΚΟΛΑΚΑΚΟΣ 
-♦- 

Αριθμ. 4185 (7) 

Πρόσληψη προσωπικού από τη «Δημοτική Επιχείρη¬ 
ση Πολιτισμού και Ανάπτυξης Δήμου Άμφισσας 
(Δ.Ε.Π.Α.Δ.Α.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 21 παρ. 3 του ν. 2190/1994 
όπως αυτό τροποποιήθηκε και συμπληρώθηκε με τις 
διατάξεις του άρθρου 9 του ν. 3051/2002. 

2. Τις διατάξεις του άρθρου 6 παρ. 6 και του άρθρου 
1 παρ. 3 του ν. 2527/1997. 

3. Τα υπ’ αριθμ. 28077/17.8.2000 και 14196/4.4.2003 έγ¬ 
γραφα του ΥΠ.ΕΣ.Δ.Δ.Α. τα οποία αναφέρονται στις 
προσλήψεις προσωπικού στις Επιχειρήσεις των Ο.Τ.Α. 

4. Την από 23/05/2007 Γνωμοδότηση της δικηγόρου 
Άμφισσας Παναγιώτας Κασούτσα του Γεωργίου. 

5. Το υπ’ αριθμ. 67 έγγραφο της «Δημοτικής Επιχεί¬ 
ρησης Πολιτισμού και Ανάπτυξης Δήμου Άμφισσας 
(Δ.Ε.Π.Α.Δ.Α.)» (επιχείρηση που έχει συσταθεί σύμφωνα 
με τα άρθρα 277 έως 284 και 291 του Δ.Κ.Κ.- π.δ. 410/1995) 
με το οποίο μας διαβιβάστηκε η υπ’ αριθμ. 2.11.2007 
ομόφωνη απόφαση του Διοικητικού Συμβουλίου της πα¬ 
ραπάνω επιχείρησης και μας ζητείται η έγκριση για την 
πρόσληψη εκπαιδευτικού προσωπικού του Εικαστικού 
Εργαστηρίου της, ως εξής: 

- Τρεις (3) Ζωγράφους για παιδιά και ενήλικες. 

- Μια (1) Κεραμίστρια. 


-Έναν (1) καθηγητή Ιστορίας της Τέχνης. 

-Έναν (1) Παιδαγωγό Θεατρικής ΕικαστικήςΈκφρασης. 

-Έναν (1) Καλλιτεχνικό Διευθυντή, αποφασίζουμε: 

Εγκρίνουμε την πρόσληψη προσωπικού από την «Δη¬ 
μοτική Επιχείρηση Πολιτισμού και Ανάπτυξης Δήμου 
Αμφισσας (Δ.Ε.Π.Α.Δ.Α.)» με σύμβαση μίσθωσης έργου 
και συγκεκριμένα: 

- Τρεις (3) Ζωγράφους για παιδιά και ενήλικες. 

- Μια (1) Κεραμίστρια. 

-Έναν (1) καθηγητή Ιστορίας της Τέχνης. 

-Έναν (1) Παιδαγωγό Θεατρικής ΕικαστικήςΈκφρασης. 

-Έναν (1) Καλλιτεχνικό Διευθυντή. 

Η διάρκεια της σύμβασης καθορίζεται σε ένα έτος. Η 
αμοιβή των αναδοχών θα ανέρχεται στο ποσό των τριάντα 
τεσσάρων χιλιάδων τριακοσίων ευρώ (34.300 €) για το πα¬ 
ραπάνω χρονικό διάστημα, θα βαρύνει τον προϋπολογισμό 
της Επιχείρησης και θα καλυφθεί από δίδακτρα, εγγραφές 
και επιχορηγήσεις του Υπουργείου Πολιτισμού. 

Τόπος εκτέλεσης του έργου ορίζεται το Εικαστικό 
Εργαστήρι της επιχείρησης στην Αμφισσα, Σταλλού 8. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άμφισσα, 26 Ιουνίου 2007 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΣΚΟΡΔΑΣ 

-♦- 

Αριθμ. 244/30.5.2007 (8) 

Αλλαγή της επωνυμίας της Ανώνυμης Εταιρείας πρα- 
κτορείας επιχειρηματικών απαιτήσεων «ΛΑΪΚΗ 
ΡΑΟΤΟΒΙΝΘ ΑΝΩΝΥΜΗ ΕΤΑΙΡΕΙΑ ΠΡΑΚΤΟΡΕΙΑΣ ΕΠΙ¬ 
ΧΕΙΡΗΜΑΤΙΚΩΝ ΑΠΑΙΤΗΣΕΩΝ», σε «ΜΑΒΡΙΝ ΡΑΘΤΟΒ8 
& ΡΟΒΡΑΙΤΕΒ3 ΑΝΩΝΥΜΗ ΕΤΑΙΡΕΙΑ ΠΡΑΚΤΟΡΕΙΑΣ 
ΕΠΙΧΕΙΡΗΜΑΤΙΚΩΝ ΑΠΑΙΤΗΣΕΩΝ». 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΤΡΑΠΕΖΙΚΩΝ 
ΚΑΙ ΠΙΣΤΩΤΙΚΩΝ ΘΕΜΑΤΩΝ 

Αφού έλαβε υπόψη: 

α) το άρθρο 1 του ν. 1266/1982 «όργανα ασκήσεως της 
νομισματικής, πιστωτικής και συναλλαγματικής πολιτι¬ 
κής και άλλες διατάξεις» σε συνδυασμό με την υπ’ αριθμ. 
336/29.2.1984 ΠΔ/ΤΕ σχετικά με τη σύσταση Επιτροπών 
στην Τράπεζα της Ελλάδος για την άσκηση αρμοδιοτή¬ 
των (τελευταία τροποποίηση ΠΔ/ΤΕ 2539/24.2.2004), 

β) το ν. 1905/15.11.1990 «για τη σύμβαση πρακτορείας 
επιχειρηματικών απαιτήσεων και άλλες διατάξεις, όπως 
ισχύει, 

γ) την υπ’ αριθμ. 2168/8.1.1993 ΠΔ/ΤΕ, «προϋποθέσεις 
παροχής αδείας για τη λειτουργία ανωνύμων εταιρειών 
πρακτορείας επιχειρηματικών απαιτήσεων στην Ελλάδα 
και κανόνες εποπτείας των εταιρειών αυτών από την 
Τράπεζα της Ελλάδος», όπως ισχύει, 

δ) την υπ’ αριθμ. ΕΤΠΘ 1/9/29.6.1998 απόφαση με την 
οποία, μεταξύ άλλων, παρασχέθηκε άδεια ίδρυσης και 
λειτουργίας ανώνυμης εταιρείας πρακτορείας επι¬ 
χειρηματικών απαιτήσεων υπό την επωνυμία «ΛΑΪΚΗ 
ΡΑΟΤΟΒΙΝΘ ΑΝΩΝΥΜΗ ΕΤΑΙΡΕΙΑ ΠΡΑΚΤΟΡΕΙΑΣ ΕΠΙ¬ 
ΧΕΙΡΗΜΑΤΙΚΩΝ ΑΠΑΙΤΗΣΕΩΝ», 

ε) τα υπ’ αριθμ. 2608/23.4.2007 και 3380/16.5.2007 έγ¬ 
γραφα της εταιρείας «ΛΑΪΚΗ ΡΑΟΤΟΒΙΝΘ ΑΝΩΝΥΜΗ 
ΕΤΑΙΡΕΙΑ ΠΡΑΚΤΟΡΕΙΑΣ ΕΠΙΧΕΙΡΗΜΑΤΙΚΩΝ ΑΠΑΙΤΗ¬ 
ΣΕΩΝ», με τα οποία ζητεί την έγκριση της Τράπεζας 
της Ελλάδος για την αλλαγή της επωνυμίας της σε 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«ΜΑΒΡΙΝ ΡΑ0Τ0Β5 & ΡΟΒΡΑΙΤΕΒ3 ΑΝΩΝΥΜΗ ΕΤΑΙΡΕΙΑ 
ΠΡΑΚΤΟΡΕΙΑ! ΕΠΙΧΕΙΡΗΜΑΤΙΚΩΝ ΑΠΑΙΤΗΣΕΩΝ», 
στ) την υπ’ αριθμ. 2928/11.5.2007 γνωμοδότηση της Διεύ¬ 
θυνσης Νομικών Υπηρεσιών της Τράπεζας της Ελλάδος, 
ζ) το από 30.5.2007 σχετικό εισηγητικό σημείωμα της 
Διεύθυνσης Εποπτείας Πιστωτικού Συστήματος της 
Τ ράπεζας της Ελλάδος, αποφάσισε τα ακόλουθα: 

Εγκρίνεται η αλλαγή της επωνυμίας της εταιρεί¬ 
ας πρακτορείας επιχειρηματικών απαιτήσεων «ΛΑΪΚΗ 
ΡΑΟΤΟΒΙΝΟ ΑΝΩΝΥΜΗ ΕΤΑΙΡΕΙΑ ΠΡΑΚΤΟΡΕΙΑ! ΕΠΙΧΕΙ¬ 
ΡΗΜΑΤΙΚΩΝ ΑΠΑΙΤΗΣΕΩΝ», η άδεια της οποίας είχε πα¬ 
ρασχεθεί με την υπ’ αριθμ. ΕΤΠΘ 1/9/29.6.1998 απόφαση, 
σε: «ΜΑΒΡΙΝ ΡΑ0Τ0Β5 & ΡΟΒΡΑΙΤΕΒ3 ΑΝΩΝΥΜΗ ΕΤΑΙ¬ 
ΡΕΙΑ ΠΡΑΚΤΟΡΕΙΑΣ ΕΠΙΧΕΙΡΗΜΑΤΙΚΩΝ ΑΠΑΙΤΗΣΕΩΝ». 

Κατά τα λοιπά η υπ’ αριθμ. ΕΤΠΘ 1/9/29.6.1998 απόφα¬ 
ση παραμένει αμετάβλητη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές αντίγραφο 
Αθήνα, 12 Ιουνίου 2007 

Ο Γραμματέας 
Σ. ΠΑΠΑΔΟΠΟΥΛΟΣ 

-*- 

ΔΙΟΡΘΩΣΕΙΣ ΣΦΑΛΜΑΤΩΝ 

Ο) 

Διόρθωση σφάλματος στην υπ’ αριθμ. 7337/23.4.2007 
απόφαση του Γ ενικού Γ ραμματέα Περιφέρειας Δυτικής 
Ελλάδας, που δημοσιεύθηκε στο ΦΕΚ 932/11.6.2007/τ.Β' 
και αφορά την τροποποίηση του Νομικού Προσώπου 
του Δήμου Ι.Π. Μεσολογγίου με την επωνυμία «Σχολική 
Δημοτικών Σχολείων Αγίου Γεωργίου & Συνοικισμού 
Κουτσοχερίου & Νηπιαγωγείου Αγίου Γεωργίου», γίνεται 
διόρθωση στο θέμα της απόφασης: 

από το εσφαλμένο: «Τροποποίηση της συστατικής 
πράξης του Νομικού προσώπου με την επωνυμία «Σχο¬ 
λική Επιτροπή Α/θμιας Εκπαίδευσης Ευηνοχωρίου» του 
Δήμου Ι.Π. Μεσολογγίου», 

στο ορθό: «Τροποποίηση της συστατικής πράξης του 
Νομικού προσώπου με την επωνυμία «Σχολική Επιτροπή 
Δημοτικών Σχολείων Αγίου Γεωργίου & Συνοικισμού 
Κουτσοχερίου & Νηπιαγωγείου Αγίου Γεωργίου» του 
Δήμου Ι.Π. Μεσολογγίου» 

(Από την Περιφέρεια Δυτικής Ελλάδας) 

-♦- 

( 10 ) 

*Διόρθωση σφάλματος στην υπ’ αριθμ. Φ.105296/15359/ 
4.5.2007 απόφαση Υφυπουργού Εσωτερικών, Δημ. Διοί¬ 
κησης και Αποκ/σης, Πολιτογράφησης Αλλογενών Αλλο¬ 
δαπών που δημοσιεύθηκε στο ΦΕΚ 800/22.5.2007/τ.Β' και 
αφορά περιεχ. 4 σελ. 13504 στήλη 2 στίχο 12, επιφέρεται 
η πιο κάτω διόρθωση: 

Από το λανθασμένο «...ΕΡΣΟΒΑ ΛΑΝΤΑ τον ΑΛΕΞΕΪ...» 
στο ορθό «...ΕΡΣΟΒΑ ΛΑΝΤΑ του ΑΛΕΞΕΪ...... 

(Από το Εθνικό Τυπογραφείο) 


( 11 ) 

**Διόρθωση σφάλματος στην υπ’ αριθμ. 76033/18077/ 
4.5.2007 απόφαση του Υφυπουργού Εσωτερικών, Δημό¬ 
σιας Διοίκησης και Αποκέντρωσης, που δημοσιεύθηκε 
στο ΦΕΚ 800/Β722.5.2007 και αφορά πολιτογράφηση 
Ομογενών Αλλοδαπών, στη σελίδα 13503, στήλη 2 και 
στίχο 18 επιφέρεται η πιο κάτω διόρθωση: 

Από το λανθασμένο «β) ΜΑΡΑΤΣΗ ΑΙΝΑ ...», 
στο ορθό «β) ΜΑΡΑΤΣΗ ΛΙΝΑ...». 

(Από το Εθνικό Τυπογραφείο) 
-♦- 

( 12 ) 

Διόρθωση σφάλματος στην υπ’ αριθμ. 1550/30.3.2006 
απόφαση της Υπουργού Εθνικής Παιδείας και θρησκευ¬ 
μάτων, που δημοσιεύθηκε στο Φ.Ε.Κ. 456/τ.Β7ΐ3.4.2006, 
διορθώνεται: 

Από το εσφαλμένο: «2. Οι εισηγητές θα ετοιμάσουν και 
θα παρουσιάσουν τις εισηγήσεις τους σε χρόνο εκτός 
του συμβατικού τους ωραρίου και εκτός των καθηκό¬ 
ντων τους και σε χρόνο που δεν καλύπτεται από υπερω- 
ριακή απασχόληση. Η αποζημίωσή τους θα καθορισθεί 
με την έκδοση κοινής υπουργικής απόφασης.», 
στο ορθό: «2. Οι εισηγητές θα ετοιμάσουν και θα πα¬ 
ρουσιάσουν τις εισηγήσεις τους σε χρόνο εκτός του 
συμβατικού τους ωραρίου και εκτός των καθηκόντων 
τους και σε χρόνο που δεν καλύπτεται από υπερωριακή 
απασχόληση.». 

(Από το Υπουργείο Εθνικής 
Παιδείας και θρησκευμάτων) 

-♦- 

(13) 

Διόρθωση σφάλματος στην υπ’ αριθμ. 282111/15.6.2007 
απόφαση των Υπουργών Οικονομίας και Οικονομικών 
και Αγροτικής Ανάπτυξης και Τροφίμων «Ανάθεση στο 
Εθνικό Ίδρυμα Αγροτικής Έρευνας (ΕΟ.Ι.ΑΓ.Ε.) της δι¬ 
ενέργειας καταγραφών υπαίθρου του προγράμματος 
της Γεωγραφικής Δειγματοληψίας, στα πλαίσια των 
Γεωργικών Στατιστικών 2007» που δημοσιεύθηκε στο 
ΦΕΚ 1001/τ.Β720.6.2007 γίνεται η εξής διόρθωση: 

Στο τέλος της απόφασης και συγκεκριμένα στο ση¬ 
μείο όπου αναγράφονται οι Υπουργοί που συνυπογρά¬ 
φουν την απόφαση: 

Από το εσφαλμένο: «ΑΓΡΟΤΙΚΗΣ ΚΑΙ ΤΡΟΦΙΜΩΝ», 
στο ορθό «ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ». 

(Από το Υπουργείο Αγροτικής 
Ανάπτυξης και Τροφίμων) 

-♦- 

(14) 

Διόρθωση σφάλματος στην υπ’ αριθμ. 7572/29.5.2007 
πράξη του Γ ενικού Γ ραμματέα Περιφέρειας Θεσσαλίας, 
που δημοσιεύθηκε στο ΦΕΚ 933/11.6.2007/τ.Β' γίνεται η 
εξής διόρθωση, 

Από το εσφαλμένο: «35 η Σχολική Επιτροπή», 
στο ορθό: «36 η Σχολική Επιτροπή». 

(Από την Περιφέρεια Θεσσαλίας) 


* Μετά τη δημοσίευση της παρούσης διόρθωσης παύει να ισχύ- ** Μετά τη δημοσίευση της παρούσης διόρθωσης παύει να 
ει η αντίστοιχη, που δημοσιεύθηκε στο ΦΕΚ 950/τ.Β7ΐ4.6.2007 ισχύει η ανάλογη, που δημοσιεύθηκε στο ΦΕΚ 964/τ.Β7ΐ5.6.2007. 

